Suchinthana/ta-wikipedia huggingface dataset:
இராஜஸ்தான் அரசு

இராஜஸ்தான் அரசு (Government of Rajasthan) இந்திய மாநிலமான இராஜஸ்தான் மாநில அரசாகும். இது ராஜஸ்தானின் ஆளுநரின் தலைமையிலான நிர்வாகக் கிளையையும், நீதித்துறை மற்றும் சட்டமன்றக் கிளைகளையும் கொண்டுள்ளது. 

இம்மாநிலத்தின் தலைவராக ஆளுநர் பதவி வகிக்கிறார், தற்போதைய ஆளுநராக கல்ராஜ் மிஸ்ரா இருக்கின்றார்.

அரசாங்கத்தின் தலைவராக முதலமைச்சர் இருக்கின்றார், தற்போதைய முதலமைச்சராக பஜன்லால் சர்மா பதவி வகிக்கிறார்.

செய்ப்பூர் ராஜஸ்தானின் தலைநகரம் மற்றும் சட்டமன்றம்  மற்றும் தலைமை செயலகம் ஆகியவற்றைக் கொண்டுள்ளது.

மேற்கோள்கள்

அதிகாரப்பூர்வ இணைய தளம் 
 இராஜஸ்தான் அரசின் அதிகாரப்பூர்வமான இணையதளம்

இராஜஸ்தான் அரசு
செருமேனியம் இருகுளோரைடு ஈராக்சேன்

செருமேனியம் இருகுளோரைடு ஈராக்சேன் (Germanium dichloride dioxane) என்பது GeCl2(C4H8O2) என்ற மூலக்கூற்று வாய்பாட்டால் விவரிக்கப்படும் ஒரு வேதியியல் சேர்மமாகும். இம்மூலக்கூற்று வாய்பாட்டில் இடம்பெற்றுள்ள C4H8O2 என்பது 1,4-ஈராக்சேனைக் குறிக்கும். வெண்மை நிறத்தில் ஒரு திண்மப் பொருளாகக் காணப்படும் இச்சேர்மம் Ge(II) வகை சேர்மங்களுக்கான மூலமாகக் கருதப்படுகிறது. Ge(IV) வகை சேர்மங்களின் பரவலான தன்மையுடன் இது முரண்படுகிறது. இந்த ஈராக்சேன் அணைவு செருமேனியம் இருகுளோரைடின் நன்கு செயல்படும் வடிவத்தைக் குறிக்கும்.

தயாரிப்பு
செருமேனியம் டெட்ராகுளோரைடுடன் டிரைபியூட்டைல் வெள்ளீய ஐதரைடு சேர்ந்த ஈராக்சேன் கரைசலை ஒடுக்க வினைக்கு உட்படுத்தி செருமேனியம் இருகுளோரைடு ஈராக்சேன் தயாரிக்கலாம்.: 

GeCl4 + 2 Bu3SnH + C4H8O2 → GeCl2(O2C4H8) + 2 Bu3SnCl + H2

ஒடுக்க வினைக்கு ஐதரோசிலேன்களும் பயன்படுத்தப்படுகின்றன.

இந்த அணைவுச் சேர்மம் பலபடிசார் கட்டமைப்பைக் கொண்டுள்ளது. செருமேனியம் ஒருபக்க Cl ஈந்தணைவி (Cl-Ge-Cl கோணம் = 94.4°) உடன் SF4 போன்ற வடிவத்தை ஏற்றுக்கொள்கிறது. பாலம் அமைத்துள்ள ஈராக்சேன் வழங்கும் ஆக்சிசனால் அச்சுநிலைகள் ஆக்கிரமிக்கப்பட்டுள்ளன. . Ge-O மற்றும் Ge-Cl பிணைப்பு தூரங்கள் முறையே 2.40 மற்றும் 2.277 A ஆகும்.

வினைகள்
செருமேனியம் இருகுளோரைடு ஈராக்சேன் அணைவுச் சேர்மம் கரிமசெருமேனியம் சேர்மங்களை தயாரிப்பதில் பயன்படுத்தப்படுகிறது. கரிமத் தொகுப்பு வினைகளில் இச்சேர்மம் லூயிசு அமிலமாகக் குறைக்கும் பண்புகளுடன் பயன்படுத்தப்படுகிறது.

மேற்கோள்கள்

அலோக ஆலைடுகள்
செருமேனியம் சேர்மங்கள்
குளோரைடுகள்
மலேசியப் பொதுத் தேர்தல், 1999

மலேசியப் பொதுத் தேர்தல், 1999 (1999 Malaysian General Election; மலாய்: Pilihan raya umum Malaysia 1999;) என்பது 1999 நவம்பர் 29-ஆம் தேதி திங்கட்கிழமை, மலேசியாவில் நடைபெற்ற 10-ஆவது பொது தேர்தலைக் குறிப்பிடுவதாகும்.

மலேசிய நாடாளுமன்றத்தின் அனைத்து 193 மக்களவை தொகுதிகளிலும் வாக்குப்பதிவு நடைபெற்றது. ஒவ்வொரு மக்களவைத் தொகுதியும் ஒரு நாடாளுமன்ற மக்களவை உறுப்பினரைத் தேர்ந்தெடுத்தது.

அதே நாளில் மலேசியாவின் 11 மாநிலங்களில் உள்ள 394 மாநில சட்டமன்றத் தொகுதிகளிலும் மலேசிய மாநிலங்களுக்கான சட்டமன்றத் தேர்தல்களும் நடைபெற்றன. சபா, சரவாக் மாநிலங்களில் சட்டமன்றத் தேர்தல்கள் நடைபெறவில்லை.

பொது

1999-ஆம் ஆண்டு மலேசியப் பொதுத் தேர்தல் தான், மகாதீர் பின் முகமது பிரதமராகவும், பாரிசான் நேசனலின் தலைவராகவும் இருந்த கடைசித் தேர்தல்; மற்றும் நாடு முழுவதும் ஒரே நாளில் நடைபெற்ற முதல் தேர்தலும் ஆகும். எதிர்கட்சி மொத்தம் 113 மாநிலச் சட்டமன்ற தொகுதிகளை வென்றன.

அவற்றுள் 98 தொகுதிகள் மலேசிய இசுலாமிய கட்சிக்கும்; 11 தொகுதிகள் ஜசெககட்சிக்கும் மற்றும் 4 தொகுதிகள் கெடிலான் கட்சிக்கும் சென்றன.

மலேசிய இசுலாமிய கட்சியின் வெற்றி

கிளாந்தான் மாநிலத்தின், 43 இடங்களில் பாரிசான் நேசனலுக்கு எதிராக மலேசிய இசுலாமிய கட்சி 41-2 என்ற கணக்கில் பெரும் வேறுபாட்டில் வெற்றி பெற்றது. திராங்கானு மாநிலத்தின், 32 இடங்களில் 28 இடங்களை மலேசிய இசுலாமிய கட்சி கைப்பற்றியது.

கிளாந்தான், திராங்கானு மாநிலங்களில் மலேசிய இசுலாமிய கட்சி மாநில அரசாங்கங்களை அமைத்தது. கூடுதலாக, கெடா மாநிலத்தின், மாநில இடங்களில் மூன்றில் ஒரு பகுதியையும் மலேசிய இசுலாமிய கட்சி கைப்பற்றியது. மீதமுள்ள 16 இடங்களை பாரிசான் நேசனல் கூட்டணியின் அம்னோ கைப்பற்றியது. பாரிசான் நேசனல் கூட்டணியின் தோழமைக் கட்சியான மலேசிய சீனர் சங்கம் கெடாவில் 2 இடங்களைப் பெற்றது.

தேர்தல் முடிவுகள் மலேசிய இசுலாமிய கட்சிக்கு பெரும் வெற்றியாகப் பார்க்கப்பட்டது. இதற்கு முன்பு கெடாவில், அக்கட்சிக்கு மாநில இடங்கள் எதுவும் இல்லை; மற்றும் 1995 பொதுத் தேர்தலில் திராங்கானுவில் ஒரே ஓர் இடம் மட்டுமே கிடைததது.  நிர்வாகத்தின் காரணமாக திராங்கானு மற்றும் கிளாந்தான் மாநிலங்களை மத்திய நடுவண் அரசாங்கம் புறக்கணித்ததே அதற்குக் காரணம் என்று பார்வையாளர்கள் கருத்துகள் தெரிவித்தனர்.

மேற்கோள்கள்

மேலும் காண்க
 மலேசியப் பொதுத் தேர்தல்
 மக்களவை (மலேசியா)
 மலேசியப் பொதுத் தேர்தல், 2008
 மலேசியப் பொதுத் தேர்தல், 2013
 மலேசியப் பொதுத் தேர்தல், 2018
 மலேசியப் பொதுத் தேர்தல், 2022

வெளி இணைப்புகள்

"Malaysia unlikely to go fundamentalist: Lee Kuan Yew". (Dec. 13, 1999). 
 Institut Kajian Asia Tenggara (PDF) 

மலேசியாவில் தேர்தல்கள்
1999 தேர்தல்கள்
பிரப்சோத் கவுர்

பிரப்சோத் கவுர் (6 ஜூலை 1924 - 24 நவம்பர் 2016), இந்தியாவின் குசராத்து மாநிலத்தைச் சேர்ந்த பஞ்சாபி மொழி எழுத்தாளரும் கவிஞருமாவார்.

வரலாறு 
பிரித்தானிய இந்தியாவின் குசராத்தில் பிறந்த பிரப்சோத் கவுர்   எழுத்தாளரும் நாவலாசிரியருமான நரேந்தர்பால் சிங் என்பவரை மணந்துள்ளார். 

புது தில்லியில் உள்ள பாதுகாப்பு காலனியில்  வசித்து வரும் இத்தம்பதிக்கு  அனுபமா மற்றும்  நிருபமா என இரண்டு மகள்கள் இருக்கின்றனர். சர்தார் ஹுகம் சிங் என்ற இந்திய மக்களவையின் மூன்றாவது சபாநாயகரை  நிருபமா மணந்துள்ளார்  இந்திய இராணுவத்தின் முன்னாள் தலைவரான ஜெனரல் ஜோகிந்தர் ஜஸ்வந்த் சிங்கை அனுபமா திருமணம் செய்து கொண்டுள்ளார்.

புத்தகங்கள் மற்றும் கவிதைகள் 

 பீடபூமி
 கனவுகள் இளமையிலேயே இறக்கின்றன 
 பாபி: பஞ்சாபி கவிதா சங்கலனா
 ஜிந்தகி தே குஜா பாலா
 கினாகே
 மத்தியாந்தரா
 காந்தார யுகம் : கவிதாவாம்
 காரி
 காந்தாரி ஹவா
 போலனா தீ நஹிம் ஜா வே அரியா

விருதுகள் 

 கவுர், 1964 ஆம் ஆண்டு வெளியிடப்பட்ட கவிதைத் தொகுப்பான "பப்பி"க்காக சாகித்ய அகாடமி விருதை வென்றுள்ளார். இவரது கணவர் நரேந்தர்பால் சிங்கும் 1976 ஆம் ஆண்டு சாகித்ய அகாடமி விருதை வென்றுள்ளார் என்பது குறிப்பிடத்தக்கது.
 பத்மசிறீ விருது,  1967.
 "பிரான்சின் ரோசா" விருது, 1968
 அமெரிக்காவின் கவிதை இயக்கம் இவரை சிறப்புமிக்க கவிதையால் பெருமைப்படுத்தியுள்ளது.
 பஞ்சாபின் மாநிலச் சட்டமன்ற மேலவைக்கு பரிந்துரைக்கப்பட்டுள்ளார்.
 யுனெஸ்கோவின் உறுப்பினர்

இறப்பு 
24 கவிதைத் தொகுப்புகளையும் நான்கு சிறுகதைத் தொகுப்புகளையும் வெளியிட்டுள்ள பிரப்சோத் அவரது 92 ஆம் அகவையில் 2016 ஆம் ஆண்டு நவம்பர் மாதத்தில் காலமானார்.

மேற்கோள்கள் 

பஞ்சாபி எழுத்தாளர்கள்
இந்தியப் பெண் கவிஞர்கள்
20-ஆம் நூற்றாண்டு இந்தியப் பெண் எழுத்தாளர்கள்
இலக்கியம் மற்றும் கல்வியில் பத்மசிறீ விருது பெற்றவர்கள்
2016 இறப்புகள்
1924 பிறப்புகள்
சாகித்திய அகாதமி விருது பெற்றோர்
சக்ரா (பௌத்தம்)

சக்ரா (  என்பது பௌத்த பிரபஞ்சவியலின் படி தாவதிம்ச சொர்க்கத்தின் ஆட்சியாளர். அவர் "சக்ரா, தேவர்களின் இறைவன்" என்ற பட்டத்தாலும் குறிப்பிடப்படுகிறார். இந்திரனின் அடைமொழியாக சக்ரா ("சக்தி வாய்ந்த") என்ற பெயர் இந்து சமய ரிக்வேதத்தின் பல வசனங்களில் காணப்படுகிறது.

மேரு மலையின் உச்சியில் சக்ர ஆட்சி அமைந்திருக்கும் தாவதிம்ச சொர்க்கம், சூரியனும் சந்திரனும் சுற்றும் இயற்பியல் உலகின் துருவ மையமாகக் கற்பனை செய்யப்பட்டுள்ளது. தாவதிம்ச உலகம் என்பது மனிதகுலத்துடன் நேரடி தொடர்பு கொண்ட வானங்களில் மிக உயர்ந்தது. எல்லா தெய்வங்களையும் போலவே, சக்ரனும் நீண்ட காலம் வாழ்கிறான் ஆனால் மரணமடைவான். ஒரு சக்ரா இறக்கும் போது, அவரது இடத்தை மற்றொரு தெய்வம் எடுத்து புதிய சக்ராவாக மாறுகிறது. சக்ரத்தைப் பற்றிய பல கதைகள் ஜாதகக் கதைகளிலும், பல சூக்தங்களிலும் காணப்படுகின்றன. 

சக்ரா அசுரர்களின் தலைவரான வெமசித்ரின் (வேபசிட்டி) மகளான சுஜாவை மணந்தார்.  இந்த உறவு இருந்தபோதிலும், பொதுவாக முப்பத்து முக்கோடி தேவர்களுக்கும் அசுரர்களுக்கும் இடையே ஒரு போர் நிலை நிலவுகிறது, அதை சக்ரா குறைந்த வன்முறை மற்றும் உயிர் சேதம் இல்லாமல் தீர்க்க முடிகிறது. சக்ரா, அறநெறி விஷயங்களில் புத்தரிடம் ஆலோசனை கேட்பவராக இலக்கியத்தில் அடிக்கடி சித்தரிக்கப்படுகிறார். பிரம்மாவுடன் சேர்ந்து, அவர் ஒரு தர்மபாலராகவும், பௌத்தத்தின் பாதுகாவலராகவும் கருதப்படுகிறார்.

சீன பௌத்தத்தில், சக்ரா சில சமயங்களில் தாவோயிஸ்ட் ஜேட் பேரரசருடன் ( ) அடையாளம் காணப்படுகிறார்; இருவரும் சீன நாட்காட்டியின் முதல் சந்திர மாதத்தின் ஒன்பதாவது நாளில் (பொதுவாக பிப்ரவரியில்) பிறந்தநாளைப் பகிர்ந்து கொள்கிறார்கள்.

சொற்பிறப்பியல் 
"சக்ரா" என்ற சமஸ்கிருத வார்த்தையின் அர்த்தம் "வல்லமை" அல்லது "சக்தி வாய்ந்தது," மற்றும் இந்த பெயர் ரிக்வேதத்தின் பாடல்களில் இந்திரனின் அடைமொழியாக பயன்படுத்தப்படுகிறது.

தேரவாதம் 
சக்காவின் புராணங்களும் குணாதிசயங்களும் குறிப்பாக சம்யுத்த நிகாயாவின் சக்க சம்யுத்தத்தில் விளக்கப்பட்டுள்ளன. பல ஜாதக கதைகளில் சக்கா முக்கிய பங்கு வகிக்கிறார். வர்ணனையாளர் புத்தகோஷா சக்காவை வஜ்ரபாணியை ஒத்தவர் என்று அடையாளம் காட்டியுள்ளார். மஹாபரினிபானா சுத்தத்தில் (16), சாக்கா பற்றிய வசனம் இடம்பெறுகிறது, இது புத்த இறுதி சடங்குகளில் வழக்கமாகிவிட்டது:

மஹாயானம் 
சமநிலையின் புத்தகத்தில், நான்காவது கோனில் சக்ரா முக்கிய பங்கு வகிக்கிறார். மஹாபரிநிர்வாண சூத்திரத்தில், நான்கு உன்னத உண்மைகளை அங்கீகரிப்பதற்காக புத்தரின் மரணத்திற்கு பதிலளிக்கும் விதமாக சக்ரா ஒரு சரத்தை உச்சரிக்கிறார். இது தொடர்புடைய காணப்படும் பாளி சூத்திரத்தை ஒத்திருக்கிறது. சீன பௌத்த பாரம்பரியத்தில் இருபத்தி நான்கு காவல் தெய்வங்களில் ஒருவராகவும் அவர் அங்கீகரிக்கப்படுகிறார்.

உருவப்படம் 
தென்கிழக்கு ஆசியாவின் தேரவாத சமூகங்களில், சக்ரா நீலம் அல்லது கருப்பு தோலுடன், மூன்று தலை யானையான ஐராவதம் என்ற வாகனத்துடன் சித்தரிக்கப்படுகிறார்.

நாட்டுப்புற நம்பிக்கை 
கொரிய நாட்டுப்புற மதத்தில் சக்ரா ஹனியுல்லிமுடன் ஒப்பிடப்படுகிறது. சக்ரா ஹ்வானுங்கின் தந்தை என்று நம்பப்படுகிறது.

சீன பௌத்தத்தில், சிலர் அவரை ஜேட் பேரரசருடன் ஒப்பிடுகிறார்கள்.

மங்கோலிய பௌத்தத்தில், கோர்முஸ்டா டெங்ரி சக்ராவுடன் ஒத்திசைக்கப்படுகிறது, மேலும் நெருப்பை உருவாக்குவதில் ஈடுபட்டதாக நம்பப்படுகிறது.

வியட்நாமிய பௌத்தத்தில், சில சமயங்களில் சக்ரா ங்கொக் ஹாங் உடன் அடையாளப்படுத்தப்படுகிறது.
பேங்காக்கின் சடங்குப் பெயர் சக்ரா என்பதைக் குறிக்கிறது.

மேற்கோள்கள் 

பௌத்த அண்டவியல்
தாய் மொழி வார்த்தைகளைக் கொண்ட கட்டுரைகள்
சீன மொழி வார்த்தைகளைக் கொண்ட கட்டுரைகள்
பௌத்தக் கடவுள்கள்
குட்டைப் பூண்டு

குட்டைப் பூண்டு (தாவரவியல் வகைப்பாடு: Allium chamaemoly, dwarf garlic) என்பது பூண்டு வகைகளில் ஒன்றாகும்.  இது தாயகம் மத்தியதரைக் கடல் பிராந்தியம் எனக் கருதப்படுகிறது. இதன் நறுமணத்திற்காகவும், தனித்துவமான பூக்களுக்காகவும் இத்தாவரம் வளர்க்கப்படுகிறது. It is found in the wild in எசுப்பானியா, பலேரிக் தீவுகள், பிரான்சு, கோர்சிகா, மால்ட்டா, இத்தாலி (சார்தீனியா + சிசிலி), கிரேக்கம் (நாடு), பால்கன் குடா,  அல்சீரியா, மொரோக்கோ ஆகிய நாடுகளின் காடுகளில் காணப்படுகிறது.

மேற்கோள்கள் 

பூண்டு வகைகள்
ஐரோப்பியத் தாவரங்கள்
தகவற்பெட்டி மேம்பாடு தேவைப்படும் தாவரவியல் கட்டுரைகள்
நான்கு பரலோக அரசர்களின் மண்டபம்

நான்கு பரலோக மன்னர்களின் மண்டபம் அல்லது நான்கு பரலோக மன்னர்கள் மண்டபம் ("ஹால் ஆஃப் ஹெவன்லி கிங்ஸ்") என்று குறிப்பிடப்படும், சீன புத்த கோவில்களில் சான்மென் கதவில் உள்ள ஒரு முக்கியமான மண்டபம் மற்றும் மண்டபத்தில் பொறிக்கப்பட்ட சதுர்மகாராசாக்கள் சிலைகள் காரணமாக பெயரிடப்பட்டது.

மைத்ரேய புத்தர் நான்கு பரலோக மன்னர்களின் மண்டபத்தில் பொறிக்கப்பட்டுள்ளது மற்றும் அவரது சிலையின் பின்புறத்தில் வடக்கு மகாவீரர் மண்டபத்தை எதிர்கொள்ளும் ஸ்கந்த போதிசத்துவரின் சிலை உள்ளது. புத்த மதத்தில், மைத்ரேய புத்தர், மேலும் எதிர்கால புத்தர் சாக்யமுனியின் வாரிசு ஆவார். சீன பௌத்தத்தின் வரலாற்றில், மைத்ரேய புத்தர் அழகான உருவத்தைக் கொண்டுள்ளார், அதில் அவர் தலையில் ஒரு கொரோனெட்டையும், அவரது உடலில் யிங்லுவோ (瓔珞) அணிந்துள்ளார் மற்றும் அவரது கைகள் முத்திரைகளில் வடிவம் காட்டுகின்றன. சாங்-வம்சத்தின் புகழ்பெற்ற துறவிகளின் வாழ்க்கை வரலாறுகள் படி (சுங் காவோ-செங் சுவான்), பிற்கால லியாங் வம்சத்தில் (907-923), மிங்கின் ஃபெங்ஹுவாவில் "கிசி" (契此和尚) என்ற ஒரு கொழுத்த மற்றும் பெரிய வயிறு கொண்ட துறவி இருந்தார் (இப்போது ஜெஜியாங்). தோளில் சாக்கு மூட்டையைச் சுமந்துகொண்டு, எப்போதும் சந்தைகளிலும் தெருக்களிலும் சிரித்துக் கொண்டே பிச்சை எடுப்பார். எனவே உள்ளூர் மக்கள் அவரை "தி சாக் மாங்க்" (布袋和尚) என்று அழைத்தனர். அவர் தனது பரிநிர்வாணத்தை அடைந்ததும், அவர் ஒரு புத்த கதாவை கூறினார்: "மைத்ரேயா, உண்மையான மைத்ரேயா, ஆயிரக்கணக்கான கோடிக்கணக்கான வெளிப்பாடுகளைக் கொண்டிருக்கிறார், அவர்களே அவரை அடையாளம் காணாவிட்டாலும் கூட, அவர்களின் காலத்து மக்களுக்கு அடிக்கடி அறிவுறுத்துகிறார்." (彌勒真彌勒，分身百千億，時時示世人，世人總不識。 ) எனவே அவர் மைத்ரேய புத்தரின் வெளிப்பாடாகக் காணப்பட்டார். அப்போதிருந்து, சீன புத்த கோவில்களில், மைத்ரேயர் சிலைகள் ஒரு பெரிய கொழுத்த துறவியின் உருவத்தில் பெரிய தலை மற்றும் காதுகளுடன், அவரது மேல் உடலை வெளிப்படுத்தி குறுக்கு கால்களுடன் சிரிக்கின்றன.

அவருக்குப் பின்னால் இருக்கும் ஸ்கந்த போதிசத்துவர் புத்த கோவில்களின் தர்மபாலர் ஆவார். மைத்ரேய புத்தரைப் போலவே, ஸ்கந்த போதிசத்துவரின் உருவம், கவசங்களை அணிந்து, கையில் வஜ்ராவை வைத்திருந்த அழகான பண்டைய சீன தளபதியாக மாறியுள்ளது.

நான்கு சொர்க்க அரசர்களின் சிலைகள் நான்கு சொர்க்க மன்னர்கள் மண்டபத்தின் இடது மற்றும் வலது புறத்தில் பொறிக்கப்பட்டுள்ளன. கிழக்கு திருதராஷ்டிரா (வெள்ளை ஆடைகள் மற்றும் கவசம் அணிந்துள்ளார் மற்றும் ஒரு பைபா, சீனப் பறிக்கப்பட்ட சர இசைக்கருவி, அவரது கையில் உள்ளது), தெற்கில் உள்ள விராட்கா (நீல நிற ஆடைகள் மற்றும் கையில் வாள்), மேற்கு விருபாக்ஷா (சிவப்பு நிற ஆடைகளை அணிந்துள்ளார், நாகம் அல்லது பாம்பைக் கையில் சுற்றிக் கொண்டுள்ளார்) மற்றும் வடக்கு வைஷ்ரவணன் (பச்சை நிற ஆடை மற்றும் அவரது இடது கையில் சுண்டெலி ). நான்கு பரலோக ராஜாக்கள் மேரு மலையில் வசிப்பதாகக் கூறப்படுகிறது, மேலும் அவர்களின் பணி முறையே உலகைப் பாதுகாப்பதாகும்.

மேற்கோள்கள் 

பௌத்த கட்டடக்கலை
சீன மொழி வார்த்தைகளைக் கொண்ட கட்டுரைகள்
தாரா சிங் (எழுத்தாளர்)

திருமதி தாரா சிங் (பிறப்பு 10 அக்டோபர் 1952) இந்தியாவைச் சேர்ந்த ஒரு இந்தி மொழி பெண் எழுத்தாளரும் கவிஞருமாவார் ஆவார். 

தனது சிறுவயதிலிருந்தே நடனம், இசை மற்றும் கவிதைகள் எழுதுவதில் சிறப்பு ஆர்வம் கொண்டிருந்த இவர், பள்ளி மற்றும் கல்லூரி வாழ்க்கையில் பல்வேறு சந்தர்ப்பங்களில், கவிதைகள் மற்றும் இலக்கிய விவாதங்களில் பங்குகொண்டு, அந்நிகழ்ச்சிகளுக்கான பரிசுகளையும் பாராட்டுக் கடிதங்களையும் பெற்றுள்ளார்.

வரலாறு 
இளங்கலையில் கல்லூரிப்படிப்பை முடித்ததோடு , கொல்கத்தா கல்லூரியின் வேதியியல் துறைத் தலைவரைத் திருமணமும் முடித்த இவர், தனது திருமணத்திற்கு பிறக  முழு நேரத்தையும் ஆற்றலையும் இந்தி இலக்கிய சேவை புரிய அர்ப்பணித்துள்ளார்.  எழுதத் தொடங்கிய சிறிது காலத்திலேயே இவரது எழுத்துக்கள் ஸ்டார் தொலைக்காட்சிக் குழும நிகழ்ச்சிகளில் அங்கீகரிக்கப்பட்டதோடு, பல செய்தித்தாள்கள் மற்றும் பத்திரிகைகளில் தொடர்ந்து வெளி வந்துள்ளன. சமூக மற்றும் குடும்பப் பிரச்சினைகள், தனிப்பட்ட மற்றும் சமூக சுவையான உணவுகள், வாழ்க்கைத் தத்துவம் மற்றும் பிறப்பு மற்றும் இறப்பு சுழற்சிகளின் யதார்த்தம் போன்றவற்றைப் பற்றிய கட்டுரைகள், கவிதைகள் மற்றும் கதைகள் அடங்கிய புத்தகங்களைத் தொடர்ந்து வெளியிட்டுள்ளார். இதனால் விரைவிலேயே  இந்தி இலக்கியத்தில் 21 ஆம் நூற்றாண்டின் நவீன "சாயாபாடி கவிஞராக" தன்னை நிலைநிறுத்திக் கொண்ட இவரது விரைவான மற்றும் குறுப்பிடத்தக்க பங்களிப்பை சுட்டிக்காட்டும்.   பல்வேறு தேசிய மற்றும் சர்வதேச நிறுவனங்களிடமிருந்து 253 க்கும் மேற்பட்ட விருதுகளை பெற்றுள்ளார் தாரா.

இலக்கியப் படைப்புகள் 
வெளியிடப்பட்ட புத்தகங்களின் எண்ணிக்கை - 51 அதாவது: 

(i) கவிதை நூல்கள் – 21 

(ii) கசல் புத்தகங்கள் – 8 

(iii) கதை புத்தகம் - 13 

(iv) நாவல் - 6 

(v) கட்டுரை புத்தகங்கள் - 2 

(vi) சிறுவர் புத்தகங்கள் - 1 

இது தவிர, 115 கவிதைத் தொகுப்புகள் பிற ஆசிரியர்கள் மற்றும் எழுத்தாளர்களுடன் இணைந்தும் வெளியிட்டுள்ளார். 

இவரது கட்டுரைகள் ஸ்வர்க்விபா உட்பட 29 பிரபலமான இந்தி இணையதளங்களில் வெளியிடப்பட்டுள்ளன, மேலும் 2008 ஆம் ஆண்டில் வெளியான 'சிபைஜி'  என்ற இந்தி திரைப்படத்தின் தலைப்புப் பாடலாக இவரின் பாடலை வைத்துள்ளனர்.  இவரது 8 ஒலிப்புத்தகங்கள் (நாவல் -2, கதைப் புத்தகங்கள் -3, கவிதைப் புத்தகங்கள் -3) பல்வேறு இணையதளங்கள், ஒலி அலைவரிசை நிலையங்கள் மூலம் தொடர்ந்து ஒளிபரப்பப்பட்டு, கேட்போர் மற்றும் இலக்கிய ஆர்வலர்களிடம் சிறப்பான வரவேற்பை இன்னமும் பெற்று வருகின்றது.

தற்போதைய செயல்பாடுகள் 
இந்தி இணையதளமான ஸ்வர்க்விபாவின் நிறுவனத் தலைவரான இவர் ஸ்வர்க்விபா இணைய காலாண்டு மின்னிதழின் தலைமை ஆசிரியராகவும் பணியார்றிவருகிறார். ஒவ்வொரு ஆண்டும் நம்பிக்கைக்குரிய இந்தி எழுத்தாளர்கள்/பத்திரிகையாளர்களுக்கு ஸ்வர்க்விபா தாரா விருதை இதன் மூலம் வழங்கிவரும் இவர், இந்த மின்னிதழ் மூலம் பல்வேறு படைப்புகளை பிரசுரித்தும் வருகிறார். 

பிரதாப்கர் (உத்திரப்புரதேச) சாகித்யக், 

சமஸ்கிருதிக் மற்றும் கலா சங்கம் அகாடமியின் தலைவராகவும் உள்ள இவருக்கு கவிதைகள், கஜல்கள், கதைகள், நாவல்கள் மற்றும் திரைப்படப் பாடல்கள் எழுதுவதில் மிகுந்த ஆர்வமும் உள்ளது.

மேற்கோள்கள் 

1952 பிறப்புகள்
வாழும் நபர்கள்
இந்தி எழுத்தாளர்கள்
சான்மென்

சான்மென் கதவு (Gate of Shanmen), ஒரு புத்த கோவிலின் நுழைவு வாயில். பழங்காலத்தில், ஏறக்குறைய அனைத்து பௌத்தக் கோயில்களிலும் ஒரு பெரிய மண்டபத்திற்குள் செல்லும் ஒற்றை ஷான்மென் வாயில் இருந்தது. இன்று, எஞ்சியிருக்கும் சீன புத்த கோவில்களில் பெரும்பாலானவை இந்த பாணியைப் பின்பற்றுகின்றன, ஆனால் அவற்றின் கட்டுமானத்தில் மூன்று முக்கிய வாயில்கள் இணைக்கப்பட்டுள்ளன. தொடர்ச்சியான போர்கள் மற்றும் கலாச்சார இடைநிறுத்தத்திற்குப் பிறகு, பெரும்பாலான சான் புத்த கோவில்கள் நடு வாயிலை சான்மென் கதவு என்று அழைக்கப்படும் மண்டப நுழைவாயிலாக மாற்றியுள்ளன. சான்மென் என்பது ஒரு சென் புத்தமத பிரிவின் கோவிலின் மிக முக்கியமான வாயில்.

சொற்பிறப்பியல் 
ஒரு கோட்பாடு என்னவென்றால், "சான்மென்" என்பது "மலை வாசல்" என்பதன் நேரடி அர்த்தத்தை எடுத்துக்கொள்கிறது, ஏனெனில் பாரம்பரியமாக காடுகள் நிறைந்த மலைப் பகுதிகளில் கோயில்கள் கட்டப்பட்டன, அங்கு சான் துறவிகள் மதச்சார்பற்ற வாழ்க்கையிலிருந்து விலகி இருக்க முடியும். சீன வரலாற்றில் பௌத்தம் ஒடுக்கப்பட்ட பல்வேறு அத்தியாயங்களின் போது, துறவிகள் தங்கள் மடங்களை மலைகளுக்குள் ஆழமாக நகர்த்தினர், பின்னர் கோயில்களுக்கு யாத்ரீகர்களை வழிநடத்த மலையின் அடிவாரத்தில் வாயில்களைக் கட்டினார்கள் என்று மற்றொருவர் கூறுகிறார். மேலும் ஒரு கோட்பாடு என்னவென்றால், "சான்மென்" என்பது "சன்மென்" அல்லது "மூன்று வாயில்கள்" என்பதன் சிதைவு ஆகும், இது விடுதலைக்கான "மூன்று நுழைவாயில்களை" குறிக்கிறது: "காங்மென்" ( வெறுமை விடுதலை), "வுக்ஸியாங்மென்" (எந்த அம்சமும் இல்லாத விடுதலை) மற்றும் "வுயுவான்மென்" (ஆசையற்ற விடுதலை). இந்த பிந்தைய பார்வை சான் கோவில்களின் பாரம்பரிய அமைப்புடன் தொடர்புடையது, இதில் மூன்று நுழைவாயில்கள் அடங்கும், இது மூன்று நுழைவாயில்களைக் குறிக்கிறது.

கட்டிடக்கலை பாணிகள் 
இன்று, எஞ்சியிருக்கும் சீன புத்த கோவில்களில் பெரும்பாலானவை இந்த பாணியைப் பின்பற்றுகின்றன, ஆனால் அவற்றின் கட்டுமானத்தில் மூன்று முக்கிய வாயில்கள் இணைக்கப்பட்டுள்ளன. தொடர்ச்சியான போர்கள் மற்றும் கலாச்சார இடைநிறுத்தத்திற்குப் பிறகு, பெரும்பாலான சான் புத்த கோவில்கள் நடு வாயிலை சான்மென் கதவு என்று அழைக்கப்படும் மண்டப நுழைவாயிலாக மாற்றியுள்ளன. "மூன்று விடுதலையின் மண்டபம்" அல்லது "மலை வாயில் மண்டபம்" என்று அழைக்கப்படலாம்.

பாரம்பரியமாக, ஷான்மென்கள் ஒரு வாயில் கட்டிடத்தின் வடிவத்தை எடுத்தால், நுழைவாயிலைக் காக்க அந்த மண்டபத்தில் புத்த மதத்தின் இரண்டு உருவங்களின் சிலைகள் அமைக்கப்படுகின்றன.

சில சான் கோவில்களில், ஷான்மென் கட்டிடம் நான்கு பரலோக மன்னர்களின் மண்டபத்துடன் இணைக்கப்பட்டுள்ளது, இதனால் நான்கு பரலோக மன்னர்கள் மடத்தின் நுழைவாயிலின் பாதுகாவலர்களாக பணியாற்றுகிறார்கள். மற்ற சான் கோவில்களில், ஷான்மென் கட்டிடம் மைத்ரேய மண்டபத்துடன் இணைக்கப்பட்டுள்ளது, மண்டபத்தின் மையத்தில் மைத்ரேய புத்தர் சிலை அமைக்கப்பட்டுள்ளது. இது ஷாலின் மற்றும் லாங்குவா கோவில்களில் காணப்படும் ஏற்பாடு. சில சான் கோயில்கள் மைத்ரேயா மண்டபம் மற்றும் நான்கு பரலோக மன்னர்களின் மண்டபம் இரண்டையும் ஷான்மென்களுடன் இணைக்கின்றன, இதனால் நுழைவு கட்டிடத்தில் மையத்தில் மைத்ரேய புத்தரின் சிலை மற்றும் பக்கங்களிலும் நான்கு பரலோக மன்னர்கள் உள்ளனர். சீனாவின் ஜெஜியாங் மாகாணத்தில் உள்ள ஹாங்சோவில் உள்ள லிங்யின் கோயிலில் இத்தகைய ஏற்பாடு காணப்படுகிறது.

மேற்கோள்கள் 

சீனாவில் பௌத்தம்
பௌத்த கட்டடக்கலை
சீன மொழி வார்த்தைகளைக் கொண்ட கட்டுரைகள்
ஜெயா தியாகராஜன்

ஜெயா தியாகராஜன் (Jaya Thyagarajan) என்பர் இந்தியாவினைச் சார்ந்த ஓவியர் ஆவார். இவர் 1956-இல் இந்தியாவின் தமிழ்நாடு மாநிலம் கோயம்புத்தூரில் பிறந்தார். தஞ்சை ஓவியங்களுக்காகக் குறிப்பிடப்பட்ட ஒரு பாரம்பரிய இந்தியக் கலைஞர் ஆவார். இந்த ஓவியங்கள் தோன்றிய சென்னை மாநிலத்தில் (தமிழ்நாடு) ஜெயா பிறந்தார்.

கல்வி 
1976-இல் வரலாற்றில் இளங்கலைப் பட்டம் பெற்ற பிறகு, 1978-இல் இந்தியத் தத்துவத்தில் முதுகலைப் பட்டம் பெற்ற பிறகு, துறைத் தலைவர் சிறீ கே. சிறீனிவாசுலுவின் வழிகாட்டுதலின் கீழ் சென்னையிலுள்ள கலாசேத்ரா நுண்கலைப் பள்ளியில் நுண்கலைகளில் பட்டயம் பெற்றார்.

ஜெயா தஞ்சை ஓவியங்களை வரைவதில் தீவிரப் பற்றுள்ளவராக இருந்து வருகிறார். மேலும் இவரது பல்வேறு கண்காட்சிகள் தஞ்சை ஓவியங்களின் தலைசிறந்த படைப்புகளின் பிரதிகளாகும்.

கண்காட்சிகள் 

இவரது முதல் கண்காட்சி 1980-இல் கலாசேத்திரா பள்ளியில் நடைபெற்றது. இதைத் தொடர்ந்து 1981-இல் ஒன்றினையும் ஏற்பாடு செய்திருந்தார். மே 1992 மற்றும் ஆகத்து 1993-இல் புது தில்லியில் உள்ள மேக்ஸ் முல்லர் பவனிலும், திரிவேணி கலைக்கூடத்திலும் இரண்டு கண்காட்சிகளை நடத்தினார். 1986-இல் புது தில்லி லலித் கலா அகாதமி நடத்திய கலா-மேளாவில் நடத்தினார்.

1989 மற்றும் 2000ஆம் ஆண்டுகளில் அகில இந்திய நுண்கலை மற்றும் கைவினை சங்கம் நடத்திய பாரம்பரிய கலை கண்காட்சிக்கு ஜெயாவின் ஓவியங்கள் தேர்ந்தெடுக்கப்பட்டன. இவரது படைப்புகள் சனவரி மற்றும் சூன் 1992 மற்றும் அக்டோபர் 1993-இல் பூம்புகார், தமிழ்நாடு கலைக்கூடம், புது தில்லி நடத்திய கண்காட்சிகளுக்கும் தேர்ந்தெடுக்கப்பட்டன.

அக்டோபர் 1995-இல் இலண்டனில் உள்ள இந்திய உயர் ஸ்தானிகராலயத்தின் நேரு மையம், புனித டெனிசு நகராட்சி, ரீயூனியன், இந்திரா காந்தி கலை மற்றும் கலாச்சார மையம், மொரீசியசு (ஏப்ரல் 1997) மற்றும் ஏஎன்இசட் கிரைண்ட்லேஸ் வங்கி, புது தில்லி ஆகியவற்றிலும் ஜெயா தனது படைப்புகளின் கண்காட்சியை நடத்தினார். அக்டோபர் 1997,1998-இல். 2002ஆம் ஆண்டு வாசிங்டன் டி. சி.யில் உள்ள இந்தியத் தூதரகத்தில் ஜெயா தனது படைப்புகளின் கண்காட்சியை நடத்தினார். 2006-இல் செய்ப்பூரில் உள்ள ஜவகர் கலா கேந்திராவில் தனது ஓவியங்களின் கண்காட்சியையும் நடத்தினார்.

ஜெயா சமீபத்தில் அமெரிக்காவில் ஆசியா முன்முயற்சிகளின் தொடக்க விழாவில், ஆசியா முன்முயற்சிகளுடன் இணைந்து, தஞ்சை ஓவியங்களின் படைப்புகளை நியூயார்க்கில் உள்ள இந்தியத் துணைத் தூதரகத்தில் காட்சிப்படுத்தினார்.

இந்தியாவிலும் உலகின் பிற பகுதிகளிலும் உள்ள பல வீடுகள் மற்றும் பெருநிறுவன அலுவலகங்களில் ஜெயாவின் படைப்புகள் இன்று பெருமைக்குரிய இடத்தைப் பெற்றுள்ளன.

மேற்கோள்கள் 

கோவை மக்கள்
கலாசேத்திரா மாணவர்கள்
இந்தியப் பெண் ஓவியர்கள்
வாழும் நபர்கள்
1956 பிறப்புகள்
மீனாள்

மீனாள் (Meenal) என்பவர் ஓர் இந்திய நடிகை. இவர் முக்கியமாக தமிழ் படங்களில் நடித்துள்ளார். சேரனின் தவமாய் தவமிருந்து, வெற்றிமாறனின் ஆடுகளம், தங்கர் பச்சானின் அம்மாவின் கைப்பேசி, பாரதிராஜாவின் அன்னக்கொடி ஆகிய படங்களில் நடித்துள்ளார்.

திரைப்படவியல்

மேற்கோள்கள்

வெளி இணைப்புகள் 

1985 பிறப்புகள்
மதுரைத் திரைப்பட நடிகைகள்
தமிழ்த் திரைப்பட நடிகைகள்
வாழும் நபர்கள்
சிலாவத்தை

சிலாவத்தை என்பது இலங்கையில் வட மாகாணத்தின் முல்லைத்தீவு மாவட்டத்தில் அமைந்துள்ள ஒரு கிராமம் ஆகும். இது கரைதுறைப்பற்று பிரதேச செயலாளர் பிரிவில் அமைந்துள்ளது. இது முல்லைத்தீவுக்குத் தெற்கே சுமார் 5 கிலோமீட்டர் தூரத்தில் அமைந்துள்ளது.

மேற்கோள்கள்

வெளி இணைப்புகள் 

தொகைமதிப்பு மற்றும் புள்ளிவிபரத் திணைக்களம், இலங்கை

முல்லைத்தீவு மாவட்டத்தில் உள்ள ஊர்களும், நகரங்களும்
தூமோடுசு

தூமோடுசு (Tuamotu Archipelago,, the Tuamotu Islands (, officially ) என்பது பிரெஞ்சு பொலினீசியா தொடரில் அமைந்துள்ள 80 தீவுகள் ஆகும். இந்த  பவளத் தீவு வகையைச் சார்ந்தது. அமைதிப் பெருங்கடலின் தெற்குப்பகுதியில் இருக்கிறது.  இதன் அளவு  ஏறத்தாழ  மேற்கு ஐரோப்பா பரப்பளவு இருக்கும். ஒட்டுமொத்த தீவுகளின் பரப்பளவு  ஆகும். இத்தீவுக் கூட்டத்தில் ஏற்றதாழ 16,000 நபர்கள் வாழ்கின்றனர். தொடக்கத்தில் இவ்வாழிடம் பாலினேசியன்களால் உருவானது. தற்போதுள்ள இத்தீவில் வாழ்பவர்,  துவாமோட்டு மொழியை பேசி தனித்துவத்துடனும், பாலினேசியன்கள் பழக்கவழக்கங்களும் கொண்ட கலப்பு இனமாக உள்ளனர்.

மேற்கோள்கள் 

பவளத் தீவுகள்
பிரெஞ்சு பொலினீசியா
பொலினீசியத் தீவுகள்
பாப் எல்லா

பாப் எல்லா (Bab Ellah) ( ) இதுலிபு அரிஹா மாவட்டத்தில் அரிஹா நஹியாவில் அமைந்துள்ள ஒரு சிரிய கிராமம் ஆகும். சிரியாவின் மத்திய புள்ளியியல் பணியகத்தின் (CBS) படி, 2004 ஆம் ஆண்டு மக்கள்தொகை கணக்கெடுப்பில் பாப் எல்லாவின் மக்கள் தொகை 1408 ஆகும்.

குறிப்புகள் 

சிரியாவின் புவியியல்
அரிதா கவுர் தியோல்

அரிதா கவுர் தியோல்  (Harita Kaur Deol)  இந்திய விமானப்படையில்  ஒரு விமானியாக இருந்தார். இந்திய விமானப் படையில் தனியாகப் பறந்த முதல் பெண் விமானி என்ற சிறப்புக்கு உரியவராகவும் இருந்தார்.  விமானம் 2 செப்டம்பர் 1994 ஆம் ஆண்டு செப்டம்பர் மாதம் 2 ஆம் தேதியன்று  அவ்ரோ எச். எசு-748 என்ற நடுத்தர அளவு விமானத்தில் தனக்கு 22 வயதாக இருந்த போது இவர் தனியாக விமானத்தில் பறந்தார்.

தொழில் 
அரித்தா கவுர் தியோல் ஒரு சீக்கிய குடும்பத்தில் சண்டிகரில் இருந்து இவர் விமானியாக வந்தார்,  1993 ஆம் ஆண்டில் குறுகிய சேவை ஆணைய அதிகாரிகளாக விமானப்படையில் சேர்க்கப்பட்ட முதல் ஏழு பெண் படைப்பயிற்சியாளர்களில்  இவரும் ஒருவரானார். இந்தியாவில் பெண்களுக்கு போக்குவரத்து விமானிகளாகப் பயிற்சி அளிப்பதில் இது ஒரு முக்கியமான கட்டத்தைக் குறித்தது.  ஐதராபாத் நகரத்திற்கு அருகே உள்ள துண்டிகல் விமானப்படை அகாடமியில் ஆரம்பப் பயிற்சி பெற்றார். பிறகு, எலகங்கா விமானப்படை நிலையத்தில் உள்ள ஏர் லிஃப்ட் ஃபோர்சு  பயிற்சி நிறுவனத்தில் மேற்கொண்டு பயிற்சியை தொடர்ந்து பெற்றார்.

இறப்பு 
1996  ஆம் ஆண்டு திசம்பர் மாதம் 24 ஆம் தேதியன்று நெல்லூர் அருகே விமான விபத்தில் தன்னுடைய 24 வயதில் இறந்தார். ஆந்திரப் பிரதேசத்தின் பிரகாசம் மாவட்டத்தில் உள்ள புக்காபுரம் கிராமம் அருகே இந்திய விமானப்படையின் அவ்ரோ விமானம் விபத்துக்குள்ளானதில் உயிரிழந்த 24 விமானப்படை வீரர்களில் இவரும் ஒருவராவார்.

மேற்கோள்கள் 

1996 இறப்புகள்
1971 பிறப்புகள்
சீக்கியர்கள்
இந்திய வான்படை வீரர்கள்
இருதயகுமாரி

இருதயகுமாரி ( Hridayakumari ) (1930 - 8 நவம்பர் 2014) ஓர் இந்திய எழுத்தாளரும், கல்வியாளரும், அறிஞரும், மொழிபெயர்ப்பாளரும் மற்றும் பேச்சாளரும் ஆவார். இவர் முதன்மையாக மலையாள மொழியில் எழுதினார். மேலும் 1991 இல், இவரது கல்பனிகதா என்ற புத்தகத்திற்கு கேரள சாகித்ய அகாடமி விருது வழங்கப்பட்டது.

தொழில் 
இருதயகுமாரி கேரள மாநிலத்தில் உள்ள பல கல்லூரிகளில் பேராசிரியராக பணிபுரிந்து ஆங்கிலத்தைக் கற்பித்தார். இறுதியில் 1986 இல் திருவனந்தபுரத்தில் உள்ள அரசினர் மகளிர் கல்லூரியின் முதல்வராகப் பணி ஓய்வு பெற்றார். இவர் முன்பு திருவனந்தபுரம் பல்கலைக்கழக கல்லூரியிலும் கற்பித்தார்; எர்ணாகுளம் மகாராஜாவின் கல்லூரியிலும், தலச்சேரியில் உள்ள பிரென்னன் கல்லூரியிலும், பாலக்காட்டில் உள்ள விக்டோரியா கல்லூரியிலும் கற்பித்தார். இவர் எஸ் குப்தன் நாயர் விருது, கேப்டன் லட்சுமி விருது, சங்கரநாராயணன் தம்பி விருது உட்பட பல விருதுகளைப் பெற்ருள்ளார்.

இலக்கியப் பணிகள் 
ஓய்வு பெற்ற பின்னர் இருதயகுமாரி இலக்கியம், கவிதை மற்றும் தத்துவம் பற்றிய பொது விரிவுரைகளை வழங்கினார். கேரளாவில் கல்விச் சீர்திருத்தங்களைக் கையாளும் பல அரசாங்கக் குழுக்களிலும் இவர் பணியாற்றினார். மேலும் கல்லூரியின் தேர்வுக் கட்டமைப்புகளை சீர்திருத்துவதற்காக கேரள மாநில உயர்கல்வி அமைப்பால் உருவாக்கப்பட்ட ஒரு குழுவின் தலைவராகவும் இருந்தார்.

இவர் இரண்டு புத்தகங்களையும் எழுதியுள்ளார். கல்பனிகதா என்ற இவரது புத்தகம் வில்லியம் வேர்ட்ஸ்வொர்த், ஜான் கீட்ஸ், பெர்சி பைச்சு செல்லி மற்றும் குமரன் ஆசான், சங்கம்புழா கிருட்டிண பிள்ளை மற்றும் எடப்பள்ளி ராகவன் பிள்ளை போன்ற ஆங்கில மற்றும் மலையாளக் கவிஞர்களை ஒப்பிட்டு, இலக்கியத்தில் புனைவியம் பற்றிய ஆய்வாகும். 1991 இல், கல்பனிகதா கேரள சாகித்ய அகாதமி விருதை வென்றது. பின்னர் அவர் ஓர்மகளிலே வசந்தகாலம் என்ற சுயசரிதையை வெளியிட்டார். அதில் இவர் ஆசிரியராக இருந்த அனுபவங்களை விவரித்தார்.

இருதயகுமாரி தனது சகோதரியும், கவிஞருமான சுகதகுமாரியின் கவிதைகள், அத்துடன் வள்ளத்தோள் நாராயண மேனன் (மலையாளத்திலிருந்து ஆங்கிலத்திற்கு) மற்றும் இரவீந்திரநாத் தாகூர் (ஆங்கிலத்திலிருந்து மலையாளத்திற்கு) ஆகியோரின் படைப்புகள் உட்பட பல படைப்புகளை மலையாளத்திற்கும் ஆங்கிலத்திற்கும் இடையில் மொழிபெயர்த்துள்ளார். இருதயகுமாரி, சுகதகுமாரியின் சாகித்ய-அகாடமி விருது பெற்ற ராத்திரிமழா என்ற புதினத்தை மலையாளத்திலிருந்து ஆங்கிலத்திற்கு மொழிபெயர்த்தார்.

சொந்த வாழ்க்கை 
இருதயகுமாரி 1930 ஆம் ஆண்டு ஆரன்முலாவில், சமசுகிருத பேராசிரியரும், அறிஞருமான வி. கே. கார்த்யாயனிக்கும், கவிஞரும், இந்திய சுதந்திரப் போராட்ட வீரருமான போதேசுவரனுக்கும் மகளாகப் பிறந்தார்.இவரது சகோதரிகளான சுகதகுமாரி மற்றும் போ. சுஜாதா தேவி ஆகிய இருவரும் எழுத்தாளர்களாகவும் மற்றும் சமூக ஆர்வலர்களாகவும் உள்ளனர்.  இவரது மகள் சிறீதேவி பிள்ளை ஒரு பத்திரிகையாளர்.

இறப்பு 
இருதயகுமாரி அவர் 8 நவம்பர் 2014 அன்று தனது 84 வயதில் இறந்தார்.

மேற்கோள்கள் 

கேரள எழுத்தாளர்கள்
மலையாள எழுத்தாளர்கள்
21 ஆம் நூற்றாண்டு இந்தியப் பெண் எழுத்தாளர்கள்
2014 இறப்புகள்
1930 பிறப்புகள்
பிரீத்தி தாகியா

பிரீத்தி தாகியா (Preeti Dahiya)  இந்தியாவைச் சேர்ந்த ஒரு பயில்முறை குத்துச்சண்டை வீரர் ஆவார். இவர் 2019 ஆம் ஆண்டில் நடைபெற்ற ஆசிய இளையோர் குத்துச்சண்டை வெற்றியாளர் போட்டியில் தங்கப் பதக்கம் வென்றுள்ளார்.

ஆரம்ப கால வாழ்க்கை 
பிரீத்தி தாகியா 2004 ஆம் ஆண்டு சூன் மாதம் 16 ஆம் தேதியன்று  அன்று தில்லியின் பதே நகரில் பிறந்தார், ஆனால் இவரும் அவரது குடும்பமும் அரியானா மாநிலத்தின் சோனிபத்து மாவட்டத்தில் உள்ள சிலானா கிராமத்தைச் சேர்ந்தவர்களாவர். இவரது தந்தை அரிந்தர் தாகியா ஒரு விவசாயியாவார். இவரது தாயார் பூனம் ஓர் இல்லத்தரசி என அறியப்படுகிறார்.

தொழில் 
இந்திய கபடி அணியின் கேப்டன் தீபக் நிவாசு ஊடாவிடம் இருந்து உத்வேகம் பெற்று 2016 ஆம் ஆண்டில்  குத்துச்சண்டை விளையாட்டைத்  தொடங்கினார். பயிற்சியாளர் மகேந்திர சிங் டாக்காவின் கீழ் ஆறு மாத பயிற்சிக்குப் பிறகு, அதே ஆண்டில் பள்ளி அளவிலான தேசிய வெற்றியாளர் போட்டியில்  வெள்ளிப் பதக்கம் வென்றார். தனது பயிற்சியைத் தொடர்ந்த இவர் 2019 ஆம் ஆண்டில்  ஆசிய இளையோர் குத்துச்சண்டை வெற்றியாளர் போட்டியில்  தங்கப் பதக்கம் வென்றார். 2021 ஆம் ஆண்டில் நடைபெற்ற ஆசிய இளையோர் குத்துச்சண்டை வெற்றியாளர் போட்டியில் இலகுரக எடைப்பிரிவில்  (60 கிலோ) போட்டியிட்டார்.  இப்போட்டியில்  கசக்கசுதானின் சுல்டிசு சயக்மெடோவாவை 3–2 என்ற புள்ளிகள் கணக்கில் தோற்கடித்தார்.

மேற்கோள்கள் 

2004 பிறப்புகள்
வாழும் நபர்கள்
இந்திய விளையாட்டு வீரர்கள்
அரியானா நபர்கள்
இந்தியப் பெண் விளையாட்டு வீரர்கள்
தெபாலினா மசூம்தர்

தெபாலினா மஜூம்தர் (Debalina Majumder பிறப்பு 1972, கல்கத்தா, இந்தியா) என்பவர் ஒரு இந்திய திரைப்படப் படைப்பாளி, ஒளிப்படக் கலைஞர், எழுத்தாளர், தயாரிப்பாளர், ஒளிப்பதிவாளர் ஆவார்.  இவர் ஜாதவ்பூர் பல்கலைக்கழகத்தில் ஒப்பீட்டு இலக்கியம் பயின்றார். தெபாலினா நீண்ட ஆவணப் படங்கள், குறும்படங்கள், பயணக் குறிபுப் படங்கள், இசைக் காணொளிகள், பெருநிறுவன படங்கள், தொலைப்படங்கள்,  சோதனைத் திரைப்படங்கள் போன்றவற்றில் பணியாற்றியுள்ளார். இவர் சுற்றுச்சூழல் பிரச்சினைகள், பாலினம், பாலுணர்வு ஆகிய துறைகளில் ஆர்வமுள்ளவர். மேலும் எப்போதாவது செய்தித்தாள்கள் மற்றும் பத்திரிகைகளுக்கு எழுதுகிறார். ஒளிப்பதிவாளராகவும் கூடுதலான அளவில் பணியாற்றியுள்ளார்.

2005 இல், கொல்கத்தாவில் சேற்று கால்பந்தைப் பற்றிய இவரது குறும்படம், ( Sar..r..ra/ Joy Run) பெர்லினில் நடந்த குறும்படப் போட்டியான Berlinale Talent Campusக்குத் தேர்ந்தெடுக்கப்பட்டது. மேலும் பிபா 2006 உலகக் கோப்பைத் தொகுப்பிலும் சேர்க்கப்பட்டது. அப்போதிருந்து, இவரது அறிமுகப் பக்கம்  பெர்லினேல் டேலண்ட் கேம்பசின் இணையதளத்தில் இடம்பெற்று வருகிறது.

2010 ஆம் ஆண்டில் இவர் உருவாக்கிய ஒரு புனைவு ஆவணப்படமான, தார் சேயே சே அனேக் ஆரோ (ஒரு நண்பரைக் காட்டிலும்), வினோதமான உறவை அடிப்படையாகக் கொண்டது. இது குயர் சினிமா இன் தி வேர்ல்டின் இந்தியத் திரைப்படப் பகுதியில்   கார்ல் ஷூனோவர் மற்றும் ரோசாலிண்ட் கால்ட் ஆகியோரின் புத்தகம். 'பயர்' படம் ஆகியவற்றுடன் விவாதிக்கப்பட்டது.

நந்திகிராமம் (இந்தியா, மேற்கு வங்கம்) கிராமத்தில் தற்கொலை செய்து கொண்ட இரண்டு காதலர்களின் கதையை அடிப்படையாகக் கொண்டு, தெபாலினாவின் திரைப்படமானது "... ebang bewarish " ("...and the Unclaimed"), தற்பாலின உறவு தொடர்பாக  சமூகத் தடைகள், குடும்பம் ஏற்றுக் கொள்ளாத நிலை போன்றவற்றைக் கேள்விக்குள்ளாக்கியது.  "அதே நிகழ்வை அடிப்படையாகக் கொண்டு, தெபலினாவின் புனைகதை திரைப்படமான " அபார் ஜோடி இச்சா கோரோ " (இஃப் யூ டேர் டிசையர்) 2017 இல் வெளியானது.

பின்னர் இவர் " டின் சோட்டி ..."(உண்மையில்...), மூன்று இயல்பிலா வாழ்க்கைகளின் கொண்டாட்டங்களை  ஆவணப்படுத்தியது, கே இந்தியா மேட்ரிமோனி - ஒரே பாலின திருமண சமத்துவத்தை மையமாகக் கொண்ட ஒரு திரைப்படமாகும். திருமண உறவைத் தேடும் மூன்று ஓரினச்சேர்க்கை நபர்களின் பயணத்தை ஆவணப்படுத்துகிறது. போர்ஷி நீலர் அர்ஷிநகர் ( Beyond The Blues ), இது மாற்றுப் பாலினத்தவர் ஒருவரின்  பயணத்தை ஆவணப்படுத்துகிறது. சிட்டிசன் நகர் தற்போது அதன் தயாரிப்புக்குப் பிந்தைய கட்டத்தில் உள்ளது, அதே போல் ஒரு சோதனை படமான அமர் ஜிபோனி படத்தின் பணிகளும் நடந்து வருகிறது.

தெபாலினாவின் மற்றோரு படைப்பான எபோங் பெவாரிஷ்  (…and the unclaimed) பெல்ஃபாஸ்ட்டில் 2021 இல் நடந்த அவுட்பர்ஸ்ட் கியூயர் கலை விழாவின் ஒரு பகுதியாக, "மாஸ்" என்ற தலைப்பில் ஒரு குழுவாக இடம்பெற்றுள்ள உலகெங்கிலும் உள்ள வினோதமான ஆறு சோதனைப் படங்களில் ஒன்றாகும்.

மேற்கோள்கள் 

இந்தியத் திரைப்படத் தயாரிப்பாளர்கள்
இந்தியப் பெண் திரைப்படத் தயாரிப்பாளர்கள்
இந்தியப் பெண் திரைப்பட இயக்குநர்கள்
வாழும் நபர்கள்
1972 பிறப்புகள்
பார்லேரியியே

பார்லேரியியே (தாவர வகைப்பாடு: Barlerieae) என்பது தாவர இனக்குழுவாகும். இக்குழு, முண்மூலிகைக் குடும்பத்தின் துணைக்குடும்பமான முண்மூலிகைத் துணைக்குடும்பத்திலுள்ள எட்டு இனக்குழுக்களில் (Acantheae, Andrographideae, Barlerieae, Justicieae, Neuracantheae, Physacantheae, Ruellieae) ஒன்றாகும். இந்த இனக்குழுவில் கீழ்காணும் துணையினக்குழுக்கள் வகைப்படுத்தப்பட்டுள்ளன. கடந்த இரு பத்தாண்டுகளாக, முண்மூலிகைக்குடும்பம் பற்றிய மரபிய இனத்தோற்ற (Phylogenetic) அறிவு பெரிதும் முன்னேறியுள்ளது. பல முக்கிய பரம்பரைகள்/இனக்குழுக்கள் இக்குடும்பத்தில் இருப்பதை ஆய்வுகள் நிரூபித்துள்ளன, அவற்றில் பெரும்பாலானவை, அடுத்தடுத்த வகைப்பாட்டியல் (pantropical lineage) வளர்ச்சிக்கு உதவின. இதனால், இந்த இனக்குழுவில்  48 பேரினங்களை உள்ளடக்கப் பட்டன.

வகைப்பாட்டியல் 
பார்லேரியியே தாவர இனக்குழு, பின்வரும் வகைகளைக் கொண்டுள்ளது:
 Lasiocladus
 Barleriola
 Boutonia
 Chroesthes
 Hulemacanthus
 Pericalypta
 Borneacanthus
 Schaueriopsis
 Pseudodicliptera
 Crabbea
 Podorungia
 Lepidagathis
 Lophostachys
 Barleria

மேற்கோள்கள்

இதையும் காணவும் 
 பார்லேரியா பேரினம்
 மூலிகைப் பட்டியல் (தமிழ்நாடு)

வெளியிணைப்புகள் 

முண்மூலிகைக் குடும்பம்
ஜோதி சிங்

ஜோதி சிங் (Jyoti Singh)(பிறப்பு 1 அக்டோபர் 1966) என்பவர் ஓர் இந்திய நீதிபதி ஆவார். இவர் தற்போது, தில்லி உயர்நீதிமன்றத்தில் நீதிபதியாக உள்ளார்.

பணி 
சிங் தில்லியிலுள்ள தில்லி பல்கலைக்கழகத்தில் இளங்கலைச் சட்டத் தேர்வில் தேர்ச்சி பெற்றவர். இதன் பின்னர் இந்திய உச்ச நீதிமன்றத்தில் பயிற்சி பெறும் முன்னர் தில்லி உயர்நீதிமன்றத்தில் வழக்கறிஞர் பயிற்சியைத் தொடங்கினார். இவர் 2011-இல் மூத்த வழக்கறிஞரானார். சிங் இந்தியா அரசு சார்பில் வழக்கறிஞராகப் பணியாற்றினார்.தில்லி உயர்நீதிமன்றச் சட்ட சேவைகள் குழுவின் உறுப்பினராகப் பணியாற்றினார். 22 அக்டோபர் 2018 அன்று தில்லி உயர் நீதிமன்ற நீதிபதியாக நியமிக்கப்பட்டார்.

மேற்கோள்கள் 

 
21-ஆம் நூற்றாண்டு இந்திய நீதிபதிகள்
20 ஆம் நூற்றாண்டு இந்தியப் பெண் வழக்கறிஞர்கள்
20 ஆம் நூற்றாண்டு இந்திய வழக்கறிஞர்கள்
வாழும் நபர்கள்
1966 பிறப்புகள்
சங்கீதா திங்க்ரா சேகல்

சங்கீதா திங்க்ரா சேகல் (Sangita Dhingra Sehgal-பிறப்பு: 20 சூன் 1958) ஓர் இந்தியச் சட்ட நிபுணர். இவர் 15 திசம்பர் 2014 முதல் தில்லி உயர்நீதிமன்றத்தின் முன்னாள் நீதிபதி ஆவார். இவர் 21 மே 2020 அன்று பதவி விலகினார்.

பணி 
சங்கீதா, சண்டிகரில் 20 சூன் 1958இல் பிறந்தார். சண்டிகரில் பள்ளி மற்றும் கல்லூரி கல்வியினை முடித்தார். 1981ஆம் ஆண்டு தில்லி பல்கலைக்கழகத்தில் சட்டப் பட்டம் பெற்றார். இவர் 26 சூலை 1985-இல் தில்லி நீதித்துறை பணியில் சேர்ந்தார். 2000 முதல் 2003 வரை கூடுதல் அமர்வு நீதிபதியாகப் பணியாற்றினார். 2003 முதல் 2004 வரை இந்தியப் பத்திரிகையாளர் மன்றத்தின் செயலாளராகப் பணியாற்றினார். இவர் ஏப்ரல் 2013 முதல் திசம்பர் 2014 வரை தில்லி உயர் நீதிமன்றத்தின் தலைமை பதிவாளர் இருந்தார். சங்கீதா 15 திசம்பர் 2014 அன்று தில்லி உயர் நீதிமன்றத்தின் கூடுதல் நீதிபதியாகப் பதவி உயர்த்தப்பட்டார். 2 சூன் 2016 அன்று நிரந்தர நீதிபதியானார். மேலும் 21 மே 2020 அன்று நீதிபதி பதவியிலிருந்து விலகி தில்லி மாநில நுகர்வோர் மன்ற குறைதீர் ஆணையத்தின் தலைவராகப் பொறுப்பேற்றார்.

மேற்கோள்கள் 

21-ஆம் நூற்றாண்டு இந்திய நீதிபதிகள்
வாழும் நபர்கள்
1958 பிறப்புகள்
நிசிதா நிர்மல் மாத்ரே

நிசிதா நிர்மல் மத்ரே (Nishita Nirmal Mhatre) இந்தியாவின் கல்கத்தா உயர் நீதிமன்றத்தின் தற்காலிகத் தலைமை நீதிபதியாக இருந்தவர் ஆவார். இவர் திசம்பர் 1, 2016 அன்று பணியில் சேர்ந்தார். 18 செப்டம்பர் 2017 அன்று கல்கத்தா உயர் நீதிமன்றத்தின் செயல் தலைமை நீதிபதியாக ஓய்வு பெற்றார். இவர் தற்காலிகத் தலைமை நீதிபதியாக இருந்த காலத்தில், நாரதா வழக்கு என்று பிரபலமாக அறியப்படும் அகில இந்திய திரிணாமுல் காங்கிரசு தலைவர்களின் முக்கிய வழக்கில் தலைமை தாங்கி, அந்த வழக்கில் நடுவண் புலனாய்விற்குஉத்தரவிட்டார்.

இளமை 
மத்ரே 20 செப்டம்பர் 1955இல் பிறந்தார். தனது இரண்டாம் நிலைக் கல்விக்காக, மத்ரே மும்பையில் உள்ள சோபியா மகளிர் கல்லூரியில் சேர்ந்தார். இங்கு நுண்ணுயிரியலில் பட்டம் பெற்ற பின்னர், மும்பை அரசு சட்டக் கல்லூரியில் sஅட்டம் பயின்றார்.

சட்டத் தொழில் 
1978ஆம் ஆண்டில், மர்டே தீர்ப்பாயங்களில் பணியாற்றுவதற்கு முன்பு மகாராட்டிரா மற்றும் கோவாவின் வழக்கறிஞர் மன்றத்தில் தனது வழக்கறிஞர் வாழ்க்கையைத் தொடங்கினார். 2000 முதல் 2010 வரை பம்பாய் உயர்நீதிமன்றம் மற்றும் கல்கத்தா உயர்நீதிமன்றத்தில் நீதிபதியாகப் பணியாற்றினார். 2016இல் கல்கத்தாவில் பணிபுரிந்தபோது, தலைமை நீதிபதி கிரிஷ் சந்திர குப்தா ஓய்வு பெற்ற பிறகு, மத்ரே தலைமை நீதிபதியானார்.

மேற்கோள்கள் 

மும்பாய் உயர் நீதிமன்ற நீதிபதிகள்
21-ஆம் நூற்றாண்டு இந்திய நீதிபதிகள்
இலந்தனம் அசிட்டைலசிட்டோனேட்டு

இலந்தனம் அசிட்டைலசிட்டோனேட்டு (Lanthanum acetylacetonate) என்பது La(C5H7O2)3 என்ற மூலக்கூற்று வாய்பாட்டால் விவரிக்கப்படும் ஒரு கனிம வேதியியல் சேர்மமாகும். இந்த நீரிலி  அசிட்டைலசிட்டோனேட்டு அணைவுச் சேர்மம் நன்கு வகைப்படுத்தப்படவில்லை. ஆனால் இதன் நீரேற்று வகை அசிட்டைலசிட்டோனேட்டு La(C5H7O2)3(H2O)2 எக்சு-கதிர் படிகவியல் ஆய்வுகள் மூலம் வகைப்படுத்தப்பட்டுள்ளது. 

வெற்றிடத்தின் கீழ் வெப்பமடையும் போது இருநீரேற்று அசிட்டைலசிட்டோனேட்டு ஆக்சோ-கொத்து சேர்மமாக La4O(C5H7O2)10 ஆக மாறுகிறது. இந்த நடத்தை எர்பியம், இட்ரியம், கடோலினியம் மற்றும் யூரோப்பியம் ஆகிய தனிமங்களிலும் காணப்படுகிறது. 

உறுதியற்ற மாறிலிகள் 3.65, 5.13 மற்றும் 6.12 (n=1, 2, 3 உடன் தொடர்புடையது) இலந்தனம் அசிட்டைலசிட்டோனேட்டுக்கு அறிக்கை செய்யப்பட்டுள்ளன.. இலந்தனம் ஆல்காக்சைடுடன் அசிட்டைல் அசிட்டோனை சேர்த்து வினைபுரியச் செய்தால் இலந்தனம் அசிட்டைலசிட்டோனேட்டு உருவாகும். இலந்தனம் அசிட்டைலசிட்டோனேட்டின் நான்குநீரேற்று 110 °செல்சியசு வெப்பநிலையில் சிதைவுற்று ஒற்றைநீரேற்று உருவாகிறது. 150 °செல்சியசு வெப்பநிலையில் இது நீரிலியாக மாறுகிறது. 180-285 °செல்சியசு வெப்பநிலையில்  இலந்தனம் அசிட்டேட்டு உருவாகிறது.

NaLaS2, La2Zr2O7 போன்ற சேர்மங்கள் தயாரிப்பில் இலந்தனம் அசிட்டைலசிட்டோனேட்டு பயன்படுத்தப்படுகிறது.

மேற்கோள்கள்

இலந்தனம் சேர்மங்கள்
அசிட்டைலசிட்டோனேட்டு அணைவுகள்
கரம்சோதி தலால்

கரம்சோதி தலால் (Karamjyoti Dalal) இந்தியாவைச் சேர்ந்த ஓர் இணை விளையாட்டு தடகள வீரர்.  வட்டு எறிதல் வீராங்கனையாக அறியப்படுகிறார். அரியானா மாநிலத்தின் ரோத்தக்கு நகரத்தைச் சேர்ந்தவர்.  ஐபிசி உலக இணை தடகள வெற்றியாளர் போட்டியில் வெண்கலப் பதக்கம் வென்றுள்ளார்.   அரியானா மாநிலத்தைச்  சேர்ந்தவரான இவர் ரோத்தக்கு நகரிலுள்ள  மகரிசி தயானந்த் பல்கலைக்கழகத்தில் படித்தார்

ஆரம்ப வாழ்க்கை மற்றும் தொழில் 
மொட்டை மாடியில் இருந்து தவறி விழுந்து விபத்துக்குள்ளாவதற்கு முன்பு  கரம்சோதி ஒரு கபடி வீராங்கனையாக இருந்தார். இவ்விபத்தில் கரம்சோதிக்கு  இயக்குப் புலனுணர்ச்சி பாதிப்பு ஏற்பட்டது.  பின்னர் இவர் வட்டு எறிதல் போட்டியாளராகவும் ஒரு பயிற்சியாளராகவும் செயல்படுகிறார். அரியானாவின் விளையாட்டு மற்றும் இளைஞர் விவகாரத் துறையிலும்  பயிற்சியாளராக உள்ளார். இணை தடகள விளையாட்டை தன் அத்தையின் உதவியோடு கற்றுக் கொண்டார்.

பதக்கங்கள் 
 2017, துபாயில் நடந்த பாசாகிராண்டு பிரிக்சு போட்டியில்  தங்கப் பதக்கம்.
 2014 ஆம் ஆண்டு பெய்சிங் நகரத்தில் நடந்த ஆசிய விளையாட்டுப் போட்டிகளில் இரண்டு வெண்கலப் பதக்கங்கள். 
 . 2014 ஆசிய விளையாட்டின் போது  . உலகின் தரவரிசையில் எட்டாம் நிலை 
 2014 இலண்டனில் நடந்த உலக இணை தடகளப் போட்டியில் வெண்கலப் பதக்கம்

மேற்கோள்கள் 

வாழும் நபர்கள்
இந்தியப் பெண் வட்டெறி வீரர்கள்
சிவி பூரா

சிவி பூரா  (Siwi Boora)  இந்தியாவைச் சேர்ந்த ஒரு குத்துச்சண்டை வீரர்   இவர் இலகுரக எடைப் பிரிவு குத்துச்சண்டை போட்டியில்  போட்டியிடுகிறார்.   கேலோ இந்தியா இளைஞர் விளையாட்டுப் போட்டிகளில் தங்கப் பதக்கத்தையும், கெலோ பல்கலைக்கழக விளையாட்டுப் போட்டிகளில் தங்கப் பதக்கத்தையும் வென்றுள்ளார்.

ஆரம்ப மற்றும் தனிப்பட்ட வாழ்க்கை 
சிவி பூரா 1998  ஆம் ஆண்டு அக்டோபர் மாதம் 15 ஆம் தேதியன்று அரியானாவின் இசார் கிராமத்தில் பிறந்தார். இவரது தந்தை மகேந்திர சிங், ஒரு விவசாயி. இவர் தேசிய அளவில் கூடைப்பந்து விளையாடியுள்ளார். சவீதி பூராஇவரது மூத்த சகோதரியாவார். இவர் சிவி பூராவை குத்துச்சண்டை விளையாடத் தூண்டினார்.

தொழில் 
பல்கேரியா நாட்டில் 2013 ஆண்டு நவம்பர் மாதம் 20 ஆம் தேதி முதல் 29 ஆம் தேதி வரை நடைபெற்ற   ஏஐபிஏ உலக வெற்றியாளர் போட்டியில்   பங்கேற்றார். தைவானில் 2015 ஆண்டு மே மாதம் 14 ஆம் தேதி முதல் 24 ஆம் தேதி வரை நடைபெற்ற   ஏஐபிஏ பெண்கள் இளையோர் குத்துச்சண்டை  வெற்றியாளர் போட்டியில்   பங்கேற்றார்.  இதே ஆண்டு அக்டோபர் மாதம் உருசியாவில் நடைபெற்ற பயிற்சிப் போட்டியிலும் கலந்து கொண்டார்.  2017 ஆம் ஆண்டு சூன் மாதம்  4–11 தேதிகளில் கசக்கிசுத்தான் நாட்டில்  நடைபெற்ற குடியரசுத்தலைவர் கோப்பை போட்டியில் பங்கேற்றார்.  நான்காவது எலைட் மகளிர் தேசிய குத்துச்சண்டை வெற்றியாளர் போட்டியில்  எடை வகுப்பு- 64 கிலோ பிரிவில் பங்கேற்றார். , கேரளாவின் கண்ணூர் நகரத்தில் 2019 ஆம் ஆண்டு திசம்பர் மாதம் 2-8 தேதிகளில் இப்போட்டி நடைபெற்றது.

மேற்கோள்கள் 

1998 பிறப்புகள்
வாழும் நபர்கள்
இந்திய விளையாட்டு வீரர்கள்
அரியானா நபர்கள்
குத்துச்சண்டை விளையாட்டு வீரர்கள்
பஞ்சாபி மொழி இயக்கம்

பஞ்சாபி மொழி இயக்கம் (Punjabi Language Movement)  என்பது பாக்கித்தான் நாட்டின்  பஞ்சாப் நகரத்தில்  நடைபெற்ற ஒரு மொழியியல் இயக்கம் ஆகும். பாக்கித்தானில்  கலை, பண்பாடு மற்றும் இலக்கியத்தில் பஞ்சாபி மொழி புத்துயிர் பெறுவதை இந்த இயக்கம் நோக்கமாகக் கொண்டதாகும்.      பஞ்சாபி மக்கள் பாக்கித்தான் நாட்டில் மிகப்பெரிய ஓர் இனக்குழுவாக உள்ளனர். உருது  மொழி இங்கு தேசிய மொழியாக உள்ளது.  ஆனால் இந்திய பஞ்சாப்பில் 2008 ஆம் ஆண்டு முதல் ஒவ்வொரு மட்டத்திலும் பஞ்சாபி மொழியைப் படிப்பதும் எழுதுவதும் கட்டாயமாகும். பாட்டியாலா நகரத்தில்  ஒரு சிறப்பு பஞ்சாபி பல்கலைக்கழகமும் பஞ்சாபி மொழிக்காக இயங்குகிறது.  

ஆனால் பஞ்சாபி மொழிக்கு பாக்கித்தான் பஞ்சாபில்  அதிகாரப்பூர்வ தகுதியும் இல்லை.  பஞ்சாபி மொழி இயக்கத்தின் சித்தாந்தங்கள் பஞ்சாபி தேசியவாதத்தை அடிப்படையாகக் கொண்டவையாகும். .

மேலும் காண்க
 பஞ்சாபி  தனிமாநில இயக்கம்
 இந்தித் திணிப்பு எதிர்ப்புப் போராட்டம் 1937–40

மேற்கோள்கள்

புற இணைப்புகள் 
 பஞ்சாபி மொழி இயக்கத்தின் அதிகாரப்பூர்வ இணையதளம்
 அதிகாரப்பூர்வ முகநூல்

பஞ்சாபி மொழி
பாக்கித்தான்
பஞ்சாபி தேசியம்
குய்கோ

குய்கோ என்பது 2023 இல் வெளிவந்த தமிழ்த் திரைப்படமாகும். இதனை குடி இருந்த கோயில் என்பதன் சுருக்கமாத தலைபிட்டனர். விதார்த், யோகி பாபு, இளவரசு ஆகியோரின் நடிப்பில் அருள் செழியன் இயக்கியிருந்தார்.

நடிகர்கள் 
விதார்த் -தங்கராஜ் 
யோகி பாபு - மலையப்பன்
ஸ்ரீ பிரியங்கா - மலையரசி
 ஜி. ஆர். துர்கா - முத்துமாரி 
இளவரசு -சண்முகம்
 வேட்டை முத்துகுமார் - பண்பழகன்
 மொசக்குட்டி ராஜேந்திரன் - வெட்டுக்கிளி
வினோதினி வைத்தியநாதன் - புஷ்பா

கதை
மலையப்பன் (யோகிபாபு) மலைக்கிராமத்தில் பிறந்து அரபு நாடொன்றில் ஒட்டகம் மேய்க்கும் தொழிலை செய்கின்றார். அவருடைய கிராமத்தில் அன்னை இறந்துவிட இறப்பு சடங்குகளை முன்நின்று செய்ய இளவரசு முன்வருகிறார். யோகி பாபு வெளிநாட்டில் இருந்து திரும்பி வரும்வரை அவருடைய அம்மாவின் உடலை ஐஸ்பெட்டியில் வைக்க முடிவெடுத்து பண்பழகன் என்பவரிடம் வாங்கி வருகின்றனர். அப்போது பண்பழகனிடம் ஆட்கள் இல்லாமையால் உறவினர் விதாத்தை உடன் அனுப்பி வைக்கிறார். 

விதார்த் கணக்கு பாடத்தில் இருக்கும் ஞானம் காரணமாக ஊரில் கணக்கு சொல்லித்தரும் வாத்தியாராக பணி செய்தவர். மலைக்கிராமத்தில் கணக்கு பாடம் கடினமாத இருப்பதாத கூறும் மாணவர்களுக்கு பாடம் கற்றுதந்து நற்பெயர் சம்பாதிக்கிறார்.

விமர்சனங்கள்
திரைக்கதையில் ஒரு ஏற்றமோ இறக்கமோ இல்லாமல் படம் முடியும்வரை எந்தவொரு உணர்வும் கடத்தப்படாமல் தட்டையாகவே இருப்பது பெரிய குறை என விகடன் திரைவிமர்சனத்தில் குறிப்பிடப்படுகிறது.

மேற்கோள்கள்

வெளி இணைப்புகள் 
 

2023 தமிழ்த் திரைப்படங்கள்
இந்தியத் தமிழ்த் திரைப்படங்கள்
யோகி பாபு நடித்த திரைப்படங்கள்
மூன்றாவது கண்

மூன்றாவது கண் என்ற தலைப்பில் பின்வரும் கட்டுரைகள் தமிழ் விக்கிபீடியாவில் உள்ளன. பொருத்தமான தலைப்பில் அழுத்துவதன் மூலம் அவ்வவ் கட்டுரைகளை அடையலாம்.

மூன்றாவது கண் (இறையியல்)
மூன்றாவது கண் (திரைப்படம்)

பக்கவழி நெறிப்படுத்தல்
கிறிஸ்டினா கோஃப்

கிறிஸ்டினா மரியா கோஃப் ( Christina Maria Gough; பிறப்பு: பிப்ரவரி 18, 1994) ஓர் ஜெர்மன் துடுப்பாட்ட வீரர் ஆவார். இவர் தேசிய துடுப்பாட்ட அணிக்காக [[பன்முக வீரர்|பன்முக வீரராக விளையாடுகிறார். அனைத்து பெண்கள் பன்னாட்டு இருபது20 போட்டிகளிலும் விக்கெட் இழப்பின்றி ஒரு அணியின் அதிகபட்ச ஓட்டம் எடுத்து (துடுப்பாட்டங்களுக்கானது) புதிய சாதனையை இவர் இரண்டு முறை உருவாக்கினார்.

2021 துடுப்பாட்டப் போட்டியின் முடிவில், பெண்கள் பன்னாட்டு இருபது20 போட்டிகளில் எந்த வீராங்கனை வைத்திராத அதிகபட்ச மட்டையடி சராசரியை 22 போட்டிகளில் இருந்து 42.23 சராசரியாகக் கொண்டிருந்தார். அதில் இவர் மொத்தம் 549 ஓட்டங்கள் எடுத்தார்.

ஆரம்ப வாழ்க்கை மற்றும் தொழில் 
கிறிஸ்டினா கோஃப் ஒரு ஜெர்மன் தாய்க்கும் மற்றும் ஆங்கிலேய தந்தைக்கு ஆம்பர்கில் பிறந்தார்.  இவர் இங்கிலாந்தின் பர்மிங்காமில் வளர்ந்தார்.  அங்கு இவர் வெஸ்ட் மிட்லாண்ட்ஸின் சோலிஹல்லில் உள்ள சோலிஹல் பள்ளியில் பயின்றார். இவர் தனது 10 வயதில் துடுப்பாட்டம் விளையாடத் தொடங்கினார். ஆரம்பத்தில் தனது மூத்த சகோதரருடன் தங்களது தோட்டத்தில் விளையாடினார். பின்னர் ஒரு சங்கத்தில் சேர்ந்து விளையாடினார். 

2007 முதல் 2011 வரை, கோஃப் இங்கிலாந்தின் வார்விக்சயர் அணிக்காக இளையோர் அணிகளில் விளையாடினார்.  2014 மற்றும் 2016 க்கு இடையில், கேம்பிரிட்சு பல்கலைக்கழக பெண்களுக்கு எதிராக ஆக்சுபோர்டு பல்கலைக்கழக பெண்கள் அணிக்காக மூன்று போட்டிகளில் விளையாடினார். பின்னர் ஆம்பர்கு திரும்பினார்.

சர்வதேசப் போட்டிகள் 
ஆம்பர்க்கிற்கு நிரந்தரமாகச் செல்வதற்கு முன்பே கோஃப் முதலில் ஜெர்மன் தேசிய அணிக்குத் தேர்ந்தெடுக்கப்பட்டார். மே 2015 இல், டென்மார்க்கின் உசும் நகரில் டென்மார்க்கிற்கு எதிராக மூன்று போட்டிகள் கொண்ட இருதரப்பு தொடரில் ஜெர்மனிக்காக விளையாடினார். இருபது20 வடிவத்தில் நடந்த அந்தத் தொடரின் இரண்டாவது மற்றும் மூன்றாவது போட்டிகளில், இவர் ஜெர்மனிக்காக முறையே 43 மற்றும் 59* ஓட்டங்களை அதிகபட்சமாக அடித்தார்.

உள்ளூர் விளையாட்டு 
2012 இல், கோஃப் வார்விக்சயர் முதல் பதினோரு பேரின் ஒரு பகுதியாக இருந்தார்.  அந்த பருவத்தின் மகளிர் கவுண்டி போட்டிகளில் இது பிரிவு 2 சாம்பியனாக இருந்தது. 2022 பெண்கள் இருபது20 கோப்பைக்காக வார்விக்சயர் அணிக்காக விளையாட கோஃப் திரும்பினார். இவர் 2023இல் மேற்கு மிட்லாண்ட்ஸ் பிராந்திய கோப்பையில் ஸ்டாஃபோர்ட்ஷையர் அணிக்காக விளையாடினார்.

ஆம்பர்க்கிற்குச் சென்றதிலிருந்து, 2019 இல் ஜெர்மன் பெண்கள் பன்டெஸ்லிகா வாகையாளர் போட்டியை வென்ற ராட் ஜெல்ப் மகளிர் அணிக்காக கோஃப் விளையாடினார்.  இவர் அல்டோனா 93 என்ற கால்பந்து சங்க அணிக்காக  கால்பந்தும் விளையாடி வருகிறார்.

சொந்த வாழ்க்கை 
விளையாட்டைத் தவிர ஆம்பர்க்கில் உள்ள புள்ளியியல் சேவை வழங்குனருக்கான தரவு ஆய்வாளராகவும், ஒரு சுயாதீன மொழிபெயர்ப்பாளராகவும் பணியாற்றுகிறார்.

மேற்கோள்கள் 

 
 
 
 
 Noughtie Child Podcast: Season 7 Episode 6 (27 November 2021) – includes interview of Christina Gough

வாழும் நபர்கள்
1994 பிறப்புகள்
பெண் துடுப்பாட்டக்காரர்கள்
டெர்பியம் அசிட்டைலசிடோனேட்டு

டெர்பியம் அசிட்டைலசிடோனேட்டு (Terbium acetylacetonate)  என்பது Tb(C5H7O2)3 என்ற மூலக்கூற்று வாய்பாட்டால் விவரிக்கப்படும் ஒரு கனிம வேதியியல் சேர்மமாகும். இந்த நீரிலி அசிட்டைலசிட்டோனேட்டு அணைவுச் சேர்மம் அடிக்கடி விவாதிக்கப்படுகிறது என்றாலும் இது தனியாக இருக்க வாய்ப்பில்லை என்றும் கூறப்படுகிறது. Tb(C5H7O2)3(H2O)2 என்ற மூலக்கூற்று வாய்ப்பாடு 8 ஒருங்கிணைவுகள் கொண்ட  டெர்பியம் அசிட்டைலசிடோனேட்டு இருநீரேற்றுக்கு மற்ற இலந்தனைடு அசிட்டைலசிட்டோனேட்டுகளின் நடத்தையின் அடிப்படையில் மிகவும் நம்பத்தகுந்த ஒரு மூலக்கூற்று வாய்பாடாகும்.  இந்த இருநீரேற்று எக்சுகதிர் படிகவியல் ஆய்வுகளின் மூலமாகவும் வரையறுக்கப்பட்டுள்ளது. வெற்றிடத்தில்  வெப்பப்படுத்துவதன் மூலம் நீர் நீக்கம் செய்யும் முயற்சியில் மற்ற நீரேற்றப்பட்ட இலந்தனைடு திரிசு (அசிட்டைலைசிட்டோனேட்டு) அணைவுகள்  சிதைந்து ஆக்சோ- கொத்து சேர்மங்கள் உருவாகின்றன. இந்த அணைவுச் சேர்மத்தை டெர்பியம் உப்புகள், அசிட்டைலசிடோ மற்றும் அம்மோனியா போன்ற காரம் ஆகியவற்றைப் பயன்படுத்தி தயாரிக்கலாம். 

 3 NH3 + 3 Hacac + Tb(NO3)3 → Tb(acac)3 + 3 NH4NO3

டெர்பியம் அசிட்டைலசிடோனேட்டு 5-[(2-தயோபீன் மெத்திலீன்)அமினோ]-8-ஐதராக்சிகுயினோலின் சேர்த்து அசிட்டோநைட்ரைல்/இருகுளோரோமீத்தேன் கரைசலில் சூடுபடுத்துவதன் மூலம் வெளிர் மஞ்சள் நிறப்படிகங்களாக உருவாகிறது. இது சில ஒளியியல் பொருட்கள் தயாரிப்பில் பயன்படுத்தப்படுகிறது.

மேற்கோள்கள்

டெர்பியம் சேர்மங்கள்
அசிட்டைலசிட்டோனேட்டு அணைவுகள்
இலலிதா செராவத்து

இலலிதா செராவத்து (Lalita Sehrawat) இந்தியாவைச் சேர்ந்த ஒரு மல்யுத்த வீரராவார். 1994 ஆம் ஆண்டு சூன் மாதம் 14 ஆம் தேதியன்று இவர் பிறந்தார். 2014 ஆம் ஆண்டு இசுக்காட்லாந்தின் கிளாசுகோவில் நடைபெற்ற பொதுநலவாய  விளையாட்டுப் போட்டியில் பெண்களுக்கான எதேச்சையான வகை மல்யுத்தப் போட்டியில் 53 கிலோ பிரிவில் இந்தியாவைப் பிரதிநிதித்துவப்படுத்தினார். இப்போட்டியில் இவர் இரண்டாம் இடம்பிடித்து வெள்ளிப் பதக்கம் வென்றார்.

மேற்கோள்கள்

இந்திய விளையாட்டு வீரர்கள்
வாழும் நபர்கள்
அரியானா நபர்கள்
மற்போர்
தெங்கு

தெங்கு என்பது சிந்தோ நம்பிக்கையில் காணப்படும் ஒரு வகை பழம்பெரும் உயிரினமாகும். அவை ஒரு வகை யோகாய் (இயற்கைக்கு அப்பாற்பட்ட உயிரினங்கள்) அல்லது சிந்தோ காமி (கடவுள் அல்லது ஆவி) என்று கருதப்படுகிறது. தெங்கு முதலில் வேட்டையாடும் பறவைகள் மற்றும் ஒரு குரங்கு தெய்வத்தின் வடிவங்களை எடுத்தன என்று கருதப்பட்டது. மேலும் அவை பாரம்பரியமாக மனித, குரங்கு மற்றும் பறவையின் குணாதிசயங்களுடன் சித்தரிக்கப்பட்டன. சருதாகிகோ அகாமி  (சிவப்பு முகம் மற்றும் நீண்ட மூக்கு கொண்ட இயற்கைக்கு அப்பாற்பட்ட உயிரினம்) தெங்குவின் அசல் மாதிரியாகக் கருதப்படுகிறது. இன்று இது பிரபலமாக தெங்குவின் பண்பாக கருதப்படுகிறது. அவர்தான் சிந்தோ குரங்குதெய்வம், அவர் சொர்க்கத்திற்கும் பூமிக்கும் வெளிச்சம் கொடுப்பதாகக் கூறப்படுகிறது. சில வல்லுனர்கள், அமேதராசு பிரபலப்படுத்தப்படுவதற்கு முன்னர் வணங்கப்பட்ட சூரியக் கடவுள் சருதாகிகோ என்று கருதுகின்றனர்.

பௌத்தம் நீண்ட காலமாக தெங்குவை சீர்குலைக்கும் பேய்கள் மற்றும் போரின் முன்னோடிகளாக சித்ததரித்தன. இருப்பினும், அவர்களின் உருவம் படிப்படியாக மென்மையாக்கப்பட்டது. தெங்கு சுகெண்டோவின் சந்நியாசி நடைமுறையுடன் தொடர்புடையது, மேலும் அவை பொதுவாக அதன் பின்பற்றுபவர்களான யமபுசியின் உடையில் சித்தரிக்கப்படுகின்றன.

உருவம் 
கலையில் தெங்கு பல்வேறு வடிவங்களில் தோன்றுகிறது. இது பொதுவாக ஒரு பெரிய, பயங்கரமான பறவை மற்றும் ஒரு முழு மானுட உயிரினத்திற்கு இடையில், பெரும்பாலும் சிவப்பு முகம் அல்லது வழக்கத்திற்கு மாறாக பெரிய அல்லது நீண்ட மூக்குடன் சித்தரிக்கப்படுகிறது. தெங்குவின் ஆரம்பகால சித்தரிப்புகள், அவை மனிதனைப் போன்ற வடிவத்தை எடுக்கக்கூடிய, பெரும்பாலும் பறவைகளின் இறக்கைகள், தலைகள் கொண்ட காத்தாடி போன்ற உயிரினங்களாகக் காட்டுகின்றன. தெங்குவின் நீண்ட மூக்கு 14 ஆம் நூற்றாண்டில் உருவானது, இது பறவையின் அலகின் மனிதமயமாக்கலாக இருக்கலாம். இந்த அம்சம் அவர்களை சருதாகிகோ ஓகாமியுடன் இணைக்கிறது. கிராமத் திருவிழாக்களில், இரண்டு உருவங்களும் பெரும்பாலும் ஒரே மாதிரியான சிவப்பு நிற மூக்கு முகமூடியுடன் சித்தரிக்கப்படுகின்றன.

தெங்கு பொதுவாக ஒரு மந்திர இறகு விசிறி வைத்திருப்பதாக சித்தரிக்கப்படுகிறது  . புராணத்தின் படி, தெங்கு "போர்-விசிறி " மற்றும் "வாளுடன்" சண்டையிட மினமோட்டோவுக்கு கற்றுக் கொடுத்தார். நாட்டுப்புறக் கதைகளில், சில சமயங்களில் மூக்கு நீளமாக அல்லது சிறிதாக இருக்கலாம் ஆனால் பொதுவாக தெங்கு பெரும் காற்றைக் கிளறிவிடும் சக்தியைக் கொண்டதாக கூறுகின்றனர். தெங்கு-கெட்டா என்று அழைக்கப்படும் உயரமான, ஒற்றைப் செருப்பு போன்ற வித்தியாசமான பாகங்கள் தெங்குவுடன் தொடர்புடையதாக இருக்கலாம் என நம்பப்படுகிறது.

தோற்றம் 
தெங்கு என்ற சொல் மற்றும் அதை எழுதப் பயன்படுத்தப்படும் எழுத்துக்கள் தியாங்கு எனப்படும் சீன நாட்டுப்புறக் கதைகளிலிருந்து ஒரு கடுமையான அரக்கனின் பெயரிலிருந்து பெறப்பட்டதாக கூறப்படுகிறது. சீன இலக்கியம் இந்த உயிரினத்திற்கு பலவிதமான விளக்கங்களை வழங்குகிறது. பெரும்பாலும் இது ஒரு கடுமையான கோரை பல் கொண்ட அசுரன் ஆகும். அது இடி போன்ற சத்தத்தை எழுப்பி போரைக் கொண்டுவருகிறது. 1791 இல் எழுதப்பட்ட "வினோதமான கதைகளின் தொகுப்பு", கூர்மையான கொக்கு மற்றும் நிமிர்ந்த தோரணையுடன் நாய் போன்ற தெங்குவை விவரிக்கிறது, ஆனால் பொதுவாக தியாங்கு அவர்களின் சப்பானிய சகாக்களிடமிருந்து இருந்து வேறுபடுகிறது.

மேற்கோள்கள் 

சப்பானியக் கடவுள்கள்